CELEX: 62017TN0031
Language: lv
Date: 2017-01-20 00:00:00
Title: Lieta T-31/17: Prasība, kas celta 2017. gada 20. janvārī – Portugāle/Komisija

3.4.2017   
            
            
               LV
            
            
               Eiropas Savienības Oficiālais Vēstnesis
            
            
               C 104/51
            
         Prasība, kas celta 2017. gada 20. janvārī – Portugāle/Komisija
   (Lieta T-31/17)
   (2017/C 104/71)
   Tiesvedības valoda – portugāļu
   
      Lietas dalībnieki
   
   
      Prasītāja: Portugāles Republika (pārstāvji – L. Inez Fernandes, M. Figueiredo, J. Saraiva de Almeida un A. Tavares de Almeida)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               atcelt Eiropas Komisijas 2016. gada 15. novembra Īstenošanas lēmumu (ES) 2016/2018 (OV 2016 L 312, 26. lpp.), ar ko no Eiropas Savienības finansējuma izslēdz konkrētus dalībvalstu izdevumus, kurus tās attiecinājušas uz Eiropas Lauksaimniecības garantiju fondu (ELGF) un uz Eiropas Lauksaimniecības fondu lauku attīstībai (ELFLA), daļā, kur no finansējuma ir izslēgta summa EUR 660 202,73 apmērā attiecībā uz Portugāles deklarētajiem izdevumiem saistībā ar tehnisko palīdzību POSEI programmai Azoru salām 2012. un 2013. pārskata gadā;
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāja izvirza trīs pamatus.
   
               1.
            
            
               Ar pirmo pamatu tiek apgalvots, ka ir pārkāpts tiesiskās paļāvības aizsardzības princips.
            
         
               2.
            
            
               Ar otro pamatu tiek apgalvots, ka ir pārkāpts Padomes 2006. gada 30. janvāra Regulas (EK) Nr. 247/2006, ar ko ievieš īpašus pasākumus lauksaimniecības jomā attālākajiem Eiropas Savienības reģioniem (OV 2006, L 42, 1. lpp.), 12. panta c) punkts.
            
         
               3.
            
            
               Ar trešo pamatu tiek apgalvots, ka nav norādīts pamatojums un ir pārkāpts Komisijas 2006. gada 21. jūnija Regulas (EK) Nr. 885/2006, ar ko nosaka sīki izstrādātus noteikumus par to, kā piemērot Padomes Regulu (EK) Nr. 1290/2005 attiecībā uz maksājumu aģentūru un citu struktūru akreditāciju un ELGF un ELFLA grāmatojumu noskaidrošanu (OV 2006, L 171, 90. lpp.), 11. pants.